text: | প্রকাশিত : ১৯ সেপ্টেম্বর ২০১৮, ১৯:২২
  কাদের বলেন, কাদের বলেন, 'গণমানুষের সরকার শেখ হাসিনার সরকার। যার উন্নয়নে দেশের মানুষ খুশি। আজকে ইন্টারন্যাশনাল রিপাবলিকান ইনিস্টিটিউট তাদের সমীক্ষায় বলেছে শেখ হাসিনার জনপ্রিয়তার এখন ৬৬ শতাংশ, আওয়ামী লীগের জনপ্রিয়তা ৬৪ শতাংশ।'
  'আজকে বাংলাদেশের উন্নতি ঈর্শ্বণীয় ব্যাপার। আমাদের প্রবৃদ্ধি এখন কত জানেন? আমাদের জিডিপি এখন ৭.৮৬ শতাংশ। মাথাপিছু আয় এক হাজার ৭৫১ ডলার। আমাদের দারিদ্র্যের হার এখন নেমে এসেছে ২১.৮ শতাংশে। বঙ্গবন্ধুর কন্যা শেখ হাসিনা আজকে বাংলাদেশের নেতৃত্ব দিচ্ছেন বলেই এতো উন্নয়ন, এতো অর্জন।'
  'মেহনতি মানুষদের জন্য শেখ হাসিনার চেয়ে আপনজন আর কেউ নেই। আজকে দেখুন গার্মেন্টস শ্রমিকরা পাঁচ হাজার তিনশ টাকা থেকে আট হাজার টাকা নিম্নতম মজুরি পাচ্ছে।'
  'এ সরকারকে আপনারা কি আবারও ক্ষমতায় দেখতে চান'- এমন প্রশ্ন উপস্থিত কর্মচারীদের উদ্দেশ্যে ছুড়ে দেন কাদের। জবাবে সবাই সমস্বরে স্লোগান দেন, 'শেখ হাসিনার সরকার বার বার দরকার।'
  নির্বাচনকে সামনে রেখে বিএনপি ও তাদের দোসররা সহিংসতার ছক আঁকছে বলেও অভিযোগ করেন আওয়ামী লীগের সাধারণ সম্পাদক। বলেন, 'তাদের সহিংসতাকে নাশকতাকে জনগণকে সাথে নিয়ে, কৃষক সমাজকে সঙ্গে নিয়ে, তরুন সমাজকে, নারী সমাজকে সঙ্গে নিয়ে আমরা ঐক্যবদ্ধভাবে প্রতিরোধ গড়ে তুলব।'
  বিএনপির জনগণের সাড়া না পেয়ে কোটা আন্দোলনে ভর করেছে অভিযোগ করে আওয়ামী লীগ নেতা বলেন, 'সেটাও সমাধান হয়ে গেছে। অচিরেই কার্যকর হবে।'
  'নিরপদ সড়কের দাবিতে ছাত্রছাত্রীদের আন্দোলনে, সড়কের শৃঙ্খলা ফিরে আনার যৌক্তিক দাবির পরিপ্রেক্ষিতে আজ ৩৫ বছর পর অর্ডিনেন্স সড়ক পরিবহন আইন জাতীয় সংসদে পাস হবে। আজকে এই আইনটি পাস করার জন্য আমি উত্থাপন করব। এটাও আপনাদের দাবিনামার একটি।'
  দেশকে অস্থিতিশীল করতে মতলবী মহল চক্রান্ত করছে বলে অভিযোগ করে কাদের বলেন, 'শেখ হাসিনা সরকারকে ষড়যন্ত্রের মাধ্যমে হঠানোর পাঁয়তারা চলছে। দেশে বিদেশে নানামুখী অশুভ তৎপড়তা চলছে। জনগণের কাছে আন্দোলনে সাড়া না পেয়ে এই মহলটি বিদেশিদের কাছে গিয়ে কান্নাকাটি করছে। এই মহলটি আজ বিভিন্নভাবে শেখ হাসিনার সরকারকে হঠানোর জন্য নানামুখী তৎপরতা শুরু করেছে।'